ลุ้น SET เปิดเช้าบวกต่อ! รับเม็ดเงินไหลเข้า-ราคาน้ำมันฟื้น
ลุ้น SET เปิดเช้าบวกต่อ! รับเม็ดเงินไหลเข้า-ราคาน้ำมันฟื้น
ลุ้น SET เปิดเช้าบวกต่อ! รับเม็ดเงินไหลเข้า-ราคาน้ำมันฟื้น
8 มิ.ย. 2563

นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ กล่าวว่า ดัชนีหุ้นไทยเช้านี้มีแนวโน้มไต่ระดับขึ้น หลังจากที่สหรัฐเปิดเผยตัวเลขการจ้างงานนอกภาคเกษตรพุ่งขึ้น 2.5 ล้านตำแหน่งในเดือนพ.ค. สวนทางกลับที่ตลาดคาดการณ์ไว้ ซึ่งนับว่าเป็น “Big Surprise”
ประกอบกับการที่กลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส บรรลุข้อตกลงขยายเวลาปรับลดกำลังการผลิตน้ำมัน 9.7 ล้านบาร์เรล/วัน ออกไปจนถึงเดือนก.ค.จากเดิมจะสิ้นสุดในเดือนมิ.ย.นี้ ผลักดันให้ราคาน้ำมันดิบปรับตัวขึ้น
อย่างไรก็ตามการลงทุนในช่วงนี้แม้ว่าจะมีการประเมินมูลค่าหุ้นที่ค่อนข้างแพงแล้ว แต่ก็ยังสามารถ Trading ได้จาก Fund Flow ที่น่าจะยังไหลเข้าต่อเนื่อง แม้ว่าเมื่อวันศุกร์นักลงทุนต่างชาติจะซื้อสุทธิน้อยลง แต่เมื่อเทียบกับตั้งแต่ต้นปีที่ขายออกไปราว 1.9 แสนล้านบาท
ขณะที่ซื้อกลับเข้ามาเป็นระดับหลักหมื่นล้านบาทเท่านั้น ทำให้เชื่อว่าน่าจะยังมีแรงซื้อเข้ามาต่อเนื่อง จากสภาพคล่องที่มีอยู่ในตลาดค่อนข้างมาก และนักลงทุนมีความเชื่อมั่นต่อทิศทางเศรษฐกิจโลกมากขึ้น หลังจากที่คาดการณ์ว่าตัวเลขเศรษฐกิจได้ผ่านจุดเลวร้ายสุดมาแล้ว เมื่อมีการประกาศตัวเลขเศรษฐกิจออกมาอย่างตัวเลขการจ้างงานนอกภาคเกษตรของสหรัฐ ที่ออกมาดีมาก ก็ยิ่งทำให้นักลงทุนมีความเชื่อมั่นมากขึ้นอีก
พร้อมให้แนวต้านที่ 1,450 และ 1,460-1,465 จุด ส่วนแนวรับที่ 1,430 และ 1,420 จุด
 
 